nb en en da en en en fr da en it da da da de de da da da fr de cs da de da sv da da da da da da da da da da en da da da da da da da da sv da da fr en da eo en en es en en da fi en en sv de en da en de en en en fr en da en en nl tr en da da da nb ro sv ca nds en nb en de id da da es sv da en en da en en en fr da en it da da da de de da da da fr de en da da da en da az da da da
Mikael B mestrer til fulde at omdanne indtryk og oplevelser til et abstrakt formsprog, der emmer af energi og glæde, når han skaber sine konceptuelle kunstværker med spray og akryl. Som urban contemporary kunstner har Mikael B udviklet sin egen identitet og særlige signatur, der allerede blev plantet i de unge år som graffitikunstner. Fra start har Mikael ønsket at bryde med det traditionelle, han er sin egen og har meget på hjerte, som han ønsker at dele med omverdenen. Han lever ud fra en bevidsthed om at være til stede og handle i nuet.
Værkerne er dragende og åbne for fortolkning. Det er kunst, vi træder ind i og sanser med hele vores krop. Et univers, hvor alt er muligt – en tankegang, som netop også gennemsyrer det liv, Mikael B selv lever. Han sidestiller og udfordrer kunsthistoriske referencer fra barok til kubisme, der udtrykkes i så kontemporært et materiale som spraymaling.
Opvokset på Tuse Næs, vest for København, havde Mikael allerede som barn et stærkt behov for at udtrykke sig visuelt. Det startede med tegninger i kladdehæftet i skoletiden, men hans forældre så straks behovet, og gav ham mulighed for at male med spraydåser på store træplader i familiens baghave.
Det førte til at Mikael som teenager hurtigt blev en del af Københavns graffiti-miljø på Sydhavnen, hvor han på få år malede flere hundrede vægge.
Med passionen for at dyrke farver og former var det oplagt at starte på uddannelsen til grafisk designer. Selvstændighedstrangen var imidlertid så stor, at han allerede midt under uddannelsen sagde farvel til kollegerne på sit praktiksted og grundlagde bureauet IDentity Provided sammen med sin tvillingebror og senere manager, Morten.
Drømmen om kunstvejen kunne Mikael ikke slippe og en dag skete det, der blev et skelsættende punkt i hans liv. Mikael skabte sit eget verdenskort, da han ikke kunne finde et, der levede op til det, han ledte efter. “Vibrant World” var titlen på det, der blev starten på hans kometkarriere. Venner og bekendte efterspurgte eksemplarer, og da et foto på Facebook gik viralt med over en million visninger, bekræftede det ham i at satse på kunstnerkarrieren. Brødrene solgte bureauet og Mikael flyttede til Los Angeles for at forfølge drømmen. Kunstneren Mikael B var en realitet.
Kalenderen blev hurtigt fyldt med vægprojekter for internationale virksomheder som LinkedIn, Google, Nike og American Express. Brands som Mercedes, Chase og Te Black Eyed Peas har alle haft fornøjelsen af at arbejde med Mikael.
Det ene tog det andet og adskillige gruppeudstillinger førte til de første soloudstillinger på dansk grund (Just Be, 2016) og amerikansk grund (Reality Shift, 2017). Mikael B har desuden være en fast del af den internationalt anerkendte kunstmesse; Art Basel, Miami, inkl. en soloudstilling på SLS Hotel Miami i samarbejde med velgørenhedsorganisationen Lonely Whale i 2017
Mikael B har altid haft et ønske om at give tilbage og bruge sin kunst til at gøre en forskel. Derfor stiftede han Mikael B Foundation i 2017, hvor alle velgørenhedsprojekter samles under. Det startede med en skole i Cambodja men har sidenhen spredt sig til projekter til fordel for at redde verdenshavene, plante træer for at reducere mængden af CO2 i samarbejde med Te Perfect World Foundation og ikke mindst som ambassadør for Røde Kors.
Mikael B nåede en milepæl med karrierens hidtil største udstilling i efteråret 2018 i København, med den 10.000m2 store udstilling Never Tomorrow. Hans kunst er blandt andet repræsenteret hos det internationale Gallery Taglialatella, der foruden deres New York galleri også har gallerier i Paris, Toronto og Palm Beach, Florida.
2014: Mikael’s første abstrakte verdenskort “Vibrant World” går viralt.
2016: “Just Be” første soloudstilling i København, Danmark, udsolgt.
2017: Soloudstilling på Gregorio Escalantes galleri i LA, udsolgt.
2017: Soloudstilling på SLS Hotel i Miami under Art Basel i samarbejde med skuespilleren Adrian Grenier og velgørenhedsorganisation Lonely Whale. Mikael udsmykker i denne forbindelse den ikoniske Philippe Starck skulptur på SLS Hotel. (udsolgt med alt overskud til Lonely Whale)
2018: Mikael bliver udvalgt til at dekorere en af de mest kendte bygninger i LA, Te Art Share building. Som tak for sit bidrag til LA hædrer Te City Of Los Angeles Mikael med æresbeviset Certificate of Recognition.
2018: “Never Tomorrow” Mikaels største og mest omfattende soloudstilling til dato i København, Danmark, udsolgt.
2019: Udstilling i New York hos Taglialatella Galleries.
2019-2020: Udstilling med Maddox Gallery i West Hollywood, Californien.
2021: Soloudstilling Flow State med Maddox Gallery i West Hollywood, Californien.
2021: Deltagelse til den årlige contemporary kunstmesse, Scope Miami, i samarbejde med Taglialatella Galleries.
2022: Hovednavn til udstilling i Toronto, Canada hos Taglialatella Galleries.
TV3 Købmænd på 1. Klasse
TV2 God Morgen DK
Te Fine Arts Collection 2014 (International Graphics)
Bizarre Beyond Belief “Te Collection” Volume One 2015
In Heroes We Trust – Street Artists & Their Heroes 2016
Mikael B “Infinite Universes” 2016
Monograph “Never Tomorrow” 2018
Nike / Te Jordan Brand
Tilmeld dig Mikael B's Nyhedsbrev
Tilmeld dig nyhedsbrevet og stå først i køen til nyt om nye udgivelser,
Vi udloder også gavekort på 1.000 kr 4 gange om året.
+45 27 84 50 00
Telefontid kl. 10-15 hverdage
Shop Kunstneren Udstillinger Projects Presse Kontakt
Copyright 2022 © Mikael B Design
Tilmeld dig nyhedsbrevet! × Tilmeld dig vores nyhedsbrev og vind et gavekort på 1.000 kr. til shoppen
Vi trækker lod blandt alle tilmeldinger hver 3. måned.
Brugernavn eller e-mailadresse *
Log ind Husk mig
Dette website bruger cookies: Mere information.Okay, forstået!